# Kort præsentationsrunde

Det nye uddannelsesudvalg er nedsat for perioden 1. november 2018 – 31. april 2022.

Hans James McDonald og Hans Kjær præsenterede de akademi – og efter/videreuddannelser, uddannelsesudvalget omfatter. Alle medlemmer om bordet gav en kort præsentation.

Hans James McDonald præsenterede formålet med uddannelsesudvalgene, med udgangspunkt i det fremsendte notat (Bilag 2).

# Konstituering

I standardforretningsordenen for uddannelsesudvalg er det kortfattet listet, hvilke formalia udvalget skal igennem for at konstituere sig.

Der skal:

* afholdes valg af formand for udvalget. Valget sker ved almindeligt stemmeflertal blandt de tilstedeværende medlemmer.
* tages stilling til antallet af ordinære udvalgsmøder

Herudover skal forretningsordenen ajourføres og en liste med kontaktinformationer på udvalgsmedlemmer publiceres på udvalgssiden på [www.ucl.dk](http://www.ucl.dk).

Bilag:

* Bilag 1 Standardforretningsorden for uddannelsesudvalg ved UCL Erhvervsakademi og Professionshøjskole
* Bilag 2 Uddannelsesudvalgs roller ansvar og opgaver

**Beslutning:**

Hanna Lindstrøm er enstemmigt valgt som formand for uddannelsesudvalget.

**Indstilling**

Det indstilles, at

* der afholdes valg til formand for udvalget
* antallet af ordinære møder fastsættes
* at udvalget vedtager forretningsordenen, samt giver formand uddannelseschef/-leder bemyndigelse til at ajourfører afsnittet med beskrivelse af udvalgsmedlemmerne.
* den nyvalgte formand og uddannelseschef/-leder igangsætter arbejdet med at lave en mødeplan for ordinære møder og sørger for, at der sker opdatering af udvalgets hjemmeside.

# Strategisk ambition

Som opfølgning på Jens Mejer Pedersens oplæg på fællesdelen bedes uddannelsesudvalget drøfte følgende spørgsmål:

1. Hvad er jeres overordnede tilbagemelding på den fremlagte strategiske ambition?
2. Bør der være supplerende indikatorer/elementer i den strategiske ambition, set ud fra jeres perspektiv?
3. Hvordan kunne uddannelsesudvalgene inddrages i det videre arbejde med udformning af den strategiske ambition?

Udvalgets input sendes retur til direktionen, hvorefter de tages med i den videre proces med at formulere en strategisk ambition for institutionen.

**Uddannelsesudvalgets kommentarer:**

* Hanna: Det er svært at byde ind med forslag til en overordnet institutionsstrategi. En bekymring er dog, om de tekniske uddannelser drukner i den brede strategi. Til fællesmødet blev der ikke talt meget om de tekniske uddannelser. Derudover skal man overveje den identitet, de studerende har forbundet med deres uddannelse. Uddannelsernes branding udadtil kan hurtigt forsvinde i promoveringen af institutionens mange uddannelser.
* Hans Kjær: Der er meget politisk fokus på de tekniske uddannelser, så det bør afspejles i institutionsstrategien; Hvordan vil man arbejde med det?
* John Peder: Vi hører fortsat fra de studerende på auto, at den geografiske opdeling mellem Seebladsgade og Petersmindevej er en udfordring.

# Eventuelt

## Mødeplan i 2019

|  |  |  |
| --- | --- | --- |
| Dato | Tidspunkt | Lokale |
| 18.02.19 | 9.00-11.00 | Seebladsgade 1, Odense CLokale 82, 1. sal. (Bygning A) |
| 27.05.19 | 9.00-11.00 | Metalpres, Stærmosevej 18, 5683 Haarby Lokale følger |
| 11.11.2019 | Tidspunkt følger [[1]](#footnote-1) (Fællesmøde + udvalgsmøde i forlængelse heraf) | Lokale følger |

## Drøftelser rundt om bordet

**Beskæftigelsestal:**

Hans James spurgte til udvalgets kommentarer til beskæftigelsen i branchen.

* Hanna: Dansk El forbund er ved at få udarbejdet en rapport om emnet. Resultaterne herfra kan deles til information.
* Jannik: Vi registrerer tallene for vores medlemmer (dimittender fra produktionsteknologuddannelsen). Ledighedstallene kan fremsendes.
* Per: Vi har to dimittender ansat. Vi spottede tidligt, at de var dygtige, men man kan mærke, at de ikke er faglærte. De har behov for ekstra vejledning. Hans James medgav og fortalte om en kommende forsøgsordning på automationsteknologuddannelsen, der indbefatter et 3-ugers forløb til formål at give studenterne en praktisk forståelse.
* Jannik: Overvej om der kan gøres noget ift. studiejobs.

**Studieordninger**

Hans James forklarede, at flere af uddannelserne har fået ny studieordning. Automationsteknologuddannelsen mangler, men materialet bliver snart sendt ud. Studieordningerne indeholder en national del og en lokal institutionsdel. Udvalget kan kommentere på institutionsdelen.

* Per: Det anbefales at bevare hovedelementerne i den nuværende studieordning. Bedømt ud fra dimittendernes kompetencer, indeholder studieordningen de rette elementer, og balancen er god. Kent: Overordnet set bliver studieordningen kun justeret. Rammerne er de samme.

Bordet rundt drøftede kort de gode jobmuligheder for produktionsteknologerne.

**Nye tendenser i branchen:**

* Hanna: Ift. jobopslag har vi meget fokus på, når uddannelser får nyt navn. Branchen har svært ved at holde sig opdateret om navneændringer. Der står meget i jobopslagene, men mange gange ved virksomhederne nok ikke, hvad de søger. Lær derfor de studerende at beskrive deres profil, og hvad de kan. Underviserne kan med fordel gøre de studerende opmærksomme på problematikken, så de tager imod Karrierevejledningens tilbud.
* Per: Man hører ikke meget om overbygningsuddannelserne; De er meget anonyme.

**Ønsker til dagsorden til næste udvalgsmøde**

* Hans Kjær: Efteruddannelserne lever lidt deres eget liv, og det kunne være interessant at drøfte. Man kunne overveje at lægge dem om til enkeltfag (for dem i arbejde). Det er værd at undersøge, om der er efterspørgsel på det. Jannik: Man kan risikere at flytte alle de faglærte, så studenterne og de faglærte opdeles. Hanna: UCN har en model for fuldtidsuddannelser, hvor der udbydes et forløb over en længere tidsperiode. Evt. søg inspiration herfra.
* Per: Proceduren for praktik kunne være et punkt på dagsordenen. Man får en opfattelse af, at de studerende kan vælge et skoleprojekt frem for virksomhedspraktik. HJM: Skoleprojekter er kun en nødløsning, hvis de studerende ikke kan finde en praktikplads.

**Diverse**

* Drøftelse rundt om bordet ift. AMO-udbud.
* Drøftelse rundt om bordet ift. fonde (Omstillingsfonden, Kompetencefonden mv.).
1. . Mødetidspunkt forventes at ligge i tidsrummet 12-16 [↑](#footnote-ref-1)